b'\n_START_ARTICLE_\nOana Z\xc4\x83voranu\n_START_SECTION_\nDate biografice\n_START_PARAGRAPH_\nOana Z\xc4\x83voranu este fiica Marianei \xc8\x99i a lui Ioan B\xc4\x83nicioiu._NEWLINE_Mariana a divor\xc8\x9bat \xc8\x99i s-a rec\xc4\x83s\xc4\x83torit apoi cu Nicolae Z\xc4\x83voranu, care a  \xc3\xaenfiat-o pe Oana Z\xc4\x83voranu, deoarece Ioan B\xc4\x83nicioiu era \xc3\xaen \xc3\xaenchisoare \xc8\x99i era cel mai de cuviin\xc8\x9b\xc4\x83 s\xc4\x83 o dea pe Oana lui Z\xc4\x83voranu.\n_START_SECTION_\n2000 \xe2\x80\x94 2004: Debutul \xc3\xaen televiziune \xc8\x99i industria filmului\n_START_PARAGRAPH_\nDup\xc4\x83 ce a absolvit dreptul la Universitatea Titu Maiorescu din Bucure\xc8\x99ti, Z\xc4\x83voranu a fost sf\xc4\x83tuit\xc4\x83 de prieteni s\xc4\x83 \xc3\xaenceap\xc4\x83 o carier\xc4\x83 \xc3\xaen televiziune. Astfel, artista s-a prezentat la castingul ce avea drept scop g\xc4\x83sirea unei moderatoare pentru emisiunea Var\xc4\x83 pentru 2, ce urma a fi difuzat\xc4\x83 de postul de televiziune TVR 2. Z\xc4\x83voranu a c\xc3\xa2\xc8\x99tigat concursul, fiind desemnat\xc4\x83 noua prezentatoare a produc\xc8\x9biei. Ulterior, artista a prezentat alte emisiuni la postul public de televiziune, TVR 1 \xc8\x99i festivalul \xe2\x80\x9eCerbul de aur\xe2\x80\x9d \xc3\xaen anul 2004._NEWLINE_\xc3\x8en anul 2002, artista \xc8\x99i-a f\xc4\x83cut debutul \xc3\xaen serialul de televiziune/sitcom-ul La bloc, regizat de R\xc4\x83zvan S\xc4\x83vescu \xc8\x99i Radu Dragomir. \xc3\x8en 2004, artista a interpretat rolul Eugeniei Modigliani \xc3\xaen produc\xc8\x9bia italian\xc4\x83 Modigliani. Filmul s-a bucurat de un mare succes \xc3\xaen Italia, av\xc3\xa2nd \xc3\xaencas\xc4\x83ri de peste un milion de dolari americani doar la nivel na\xc8\x9bional. Modigliani a mai fost promovat \xc8\x99i \xc3\xaen Fran\xc8\x9ba, Spania, Statele Unite ale Americii sau Taiwan, av\xc3\xa2nd \xc3\xaencas\xc4\x83ri totale de aproximativ 1,5 milioane de dolari americani, \xc3\xaentr-un areal geografic relativ restr\xc3\xa2ns. Produc\xc8\x9bia a debutat pe locul 47 \xc3\xaen Statele Unite, datorit\xc4\x83 celor 32.360 de dolari. Din distribu\xc8\x9bie au f\xc4\x83cut parte Andy Garcia, Elsa Zylberstein sau Eva Herzigova, pelicula fiind regizat\xc4\x83 de Mick Davis. Film\xc4\x83rile s-au desf\xc4\x83\xc8\x99urat pe teritoriul Rom\xc3\xa2niei.\n_START_SECTION_\n2004 \xe2\x80\x94 2005: Cre\xc8\x99terea popularit\xc4\x83\xc8\x9bii \xc8\x99i consolidarea carierei\n_START_PARAGRAPH_\n\xc3\x8en 2004, Z\xc4\x83voranu a devenit una dintre actri\xc8\x9bele prezente \xc3\xaen prima telenovel\xc4\x83 rom\xc3\xa2neasc\xc4\x83, Numai iubirea. Rolul interpretat de actri\xc8\x9b\xc4\x83, Andreea Damaschin, a fost ob\xc8\x9binut \xc3\xaen urma particip\xc4\x83rii sale la un casting. Personajul Andreea Damaschin reprezint\xc4\x83 o femeie ambi\xc8\x9bioas\xc4\x83 \xc8\x99i lipsit\xc4\x83 de scrupule ce \xc3\xae\xc8\x99i doe\xc8\x99te o carier\xc4\x83 muzical\xc4\x83 de succes, motiv pentru care \xc3\xaencearc\xc4\x83 s\xc4\x83 aib\xc4\x83 o rela\xc8\x9bie cu arhitectul Dan Bratu (interpretat de Alexandru Papadopol). \xc3\x8entr-un interviu acordat revistei Acas\xc4\x83 Magazin, Z\xc4\x83voranu a declarat urm\xc4\x83toarele: \xe2\x80\x9eEste o onoare pentru mine c\xc4\x83 am jucat \xc3\xaen \xc2\xabNumai iubirea\xc2\xbb, a\xc8\x99a consider eu, \xc8\x99i cred c\xc4\x83 aceast\xc4\x83 telenovel\xc4\x83 va r\xc4\x83m\xc3\xa2ne tot timpul un punct de referin\xc8\x9b\xc4\x83, va fi mereu prima telenovel\xc4\x83 rom\xc3\xa2neasc\xc4\x83, indiferent de ce succes vor avea celealte produc\xc8\x9bii, \xc8\x99i stiu ca au \xc8\x99i vor avea. [..] am \xc3\xaent\xc3\xa2lnit oameni care \xc3\xaenc\xc4\x83 regret\xc4\x83 c\xc4\x83 s-a terminat.\xe2\x80\x9d_NEWLINE_Un an mai t\xc3\xa2rziu, Z\xc4\x83voranu a fost inclus\xc4\x83 \xc3\xaen distribu\xc8\x9bia telenovelei P\xc4\x83catele Evei, interpret\xc3\xa2nd rolul Evei Cernat, un redactor de la un ziar de scandal. La fel ca \xc8\x99i personajul interpretat \xc3\xaen Numai iubirea, cel din noua produc\xc8\x9bie este unul negativ. Z\xc4\x83voranu \xc8\x99i-a exprimat opinia referitor la percep\xc8\x9bia publicului asupra sa \xc3\xaentr-un interviu, afirm\xc3\xa2nd faptul c\xc4\x83 \xe2\x80\x9esunt persoane care o vor percepe negativ, dar sunt \xc8\x99i altele, multe la num\xc4\x83r, care fac diferen\xc8\x9ba \xc3\xaentre ea \xc8\x99i rolul interpretat\xe2\x80\x9d. Actri\xc8\x9ba s-a declarat \xc3\xaenc\xc3\xa2ntat\xc4\x83 de presta\xc8\x9bia sa, deoarece aceasta reprezint\xc4\x83 \xe2\x80\x9eo evolu\xc8\x9bie \xc3\xaen ceea ce prive\xc8\x99te jocul s\xc4\x83u actoricesc\xe2\x80\x9d. Telenovela vorbe\xc8\x99te despre o lume real\xc4\x83 ce pune \xc3\xaen discu\xc8\x9bie teme importante, cum ar fi drogurile sau proxenetismul._NEWLINE_Tot \xc3\xaen cadrul trustului Media Pro, Z\xc4\x83voranu a fost moderatoarea emisiunii de divertisment Corazon Latino. Artista a fost gazda emisiunii ce a \xc3\xaenceput a fi difuzat\xc4\x83 \xc3\xaencep\xc3\xa2nd cu data de 19 noiembrie 2006. Ulterior, artista \xc8\x99i-a \xc3\xaencheiat contractul cu trustul Media Pro, fiind hot\xc4\x83r\xc3\xa2t\xc4\x83 s\xc4\x83 acorde mai mult\xc4\x83 aten\xc8\x9bie primului s\xc4\x83u material discografic de studio.\n_START_SECTION_\n2006 \xe2\x80\x94 2008: Materialul \xc2\xabMai Bun\xc4\x83 ca Niciodat\xc4\x83\xc2\xbb \xc8\x99i telenovela autobiografic\xc4\x83\n_START_PARAGRAPH_\nLa \xc3\xaenceputul anului 2007, artista a anun\xc8\x9bat detalii despre primul s\xc4\x83u disc single \xc8\x99i videoclip, \xe2\x80\x9ePus\xc4\x83 pe Fapte\xe2\x80\x9d. Conform anumitor surse, filmarea acestuia a fost am\xc3\xa2nat\xc4\x83 succesiv, datorit\xc4\x83 faptului c\xc4\x83 nu a fost g\xc4\x83sit un scenariu mul\xc8\x9bumitor pentru a fi produs. Materialul a fost regizat de Marian Cri\xc8\x99an, av\xc3\xa2nd un buget de peste 15.000 de euro. Ulterior, Z\xc4\x83voranu s-a declarat nemul\xc8\x9bumit\xc4\x83 de atitudinea regizorului din ziua film\xc4\x83rilor, acesta nefiind de acord cu prezen\xc8\x9ba presei pe platourile de filmare \xc8\x99i de faptul c\xc4\x83 acesta nu i-a inclus animalul de companie, Marty, \xc3\xaen videoclip. Nemul\xc8\x9bumit\xc4\x83 de rezultatul final al materialului, c\xc3\xa2nt\xc4\x83rea\xc8\x9ba a \xc3\xaenceput s\xc4\x83 promoveze o alt\xc4\x83 pies\xc4\x83 de pe primul s\xc4\x83u album de studio, \xe2\x80\x9eCari\xc3\xb1o\xe2\x80\x9d. Videoclipul acestui c\xc3\xa2ntec a fost regizat de Petre N\xc4\x83stase, av\xc3\xa2nd un buget mai sc\xc4\x83zut dec\xc3\xa2t precedentul. Cu toate acestea, actri\xc8\x9ba s-a declarat mul\xc8\x9bumit\xc4\x83 de rezultat, premiera av\xc3\xa2nd loc la emisiunea de televiziune TeoViziunea. Discul reprezint\xc4\x83 o colaborare cu interpretul Adi Korekt. \xc3\x8en ciuda campaniei de promovare de care a beneficiat, \xe2\x80\x9eCari\xc3\xb1o\xe2\x80\x9d s-a clasat doar pe locul 99 \xc3\xaen Romanian Top 100, \xc3\xaen august 2007._NEWLINE_La doar o lun\xc4\x83 de la \xc3\xaenceputul promov\xc4\x83rii discului single \xe2\x80\x9eCari\xc3\xb1o\xe2\x80\x9d, Z\xc4\x83voranu \xc8\x99i-a lansat materialul discografic de debut pe data de 28 iunie 2007. Albumul, intitulat Mai Bun\xc4\x83 ca Niciodat\xc4\x83, a fost comercializat prin intermediul casei de discuri Roton \xc8\x99i include zece c\xc3\xa2ntece, compuse de Marius Moga, Adi Korect \xc8\x99i Silviu Paduraru. Conform artistei, materialul \xe2\x80\x9es-a v\xc3\xa2ndut peste a\xc8\x99tept\xc4\x83ri\xe2\x80\x9d, de\xc8\x99i nu au fost oferite date concrete._NEWLINE_\xc3\x8encep\xc3\xa2nd cu mutarea la trustul Realitatea-Ca\xc8\x9bavencu, artista a devenit realizatoare emisiunii Preludiul. \xc3\x8en prima sear\xc4\x83 de emisie, postul a fost urm\xc4\x83rit cel pu\xc8\x9bin un minut de 200.000 de telespectatori. Z\xc4\x83voranu a declarat c\xc4\x83 va realiza un serial autobiografic, intitulat R\xc4\x83zbunarea Oanei. Premisa acestei telenovele o constituie asasinarea so\xc8\x9bului ei, interpretul de muzic\xc4\x83 latino Pepe \xc8\x99i pedeapsa cu \xc3\xaenchisoarea. Serialul se dorea realizat pentru postul de deleviziune Romantica, \xc3\xaens\xc4\x83 produc\xc8\x9bia nu a fost demarat\xc4\x83 imediat ce actri\xc8\x9ba a semnat contractul cu trustul Media. Ulterior, Z\xc4\x83voranu a sus\xc8\x9binut faptul c\xc4\x83 va realiza serialul din propriile sale venituri. Interpreta s-a ar\xc4\x83tat deranjat\xc4\x83 de acest lucru, acuz\xc3\xa2ndu-l pe Valeriu Lazarov de faptul c\xc4\x83 nu a manifestat interes pentru produc\xc8\x9bie, afirm\xc3\xa2nd: \xe2\x80\x9eDac\xc4\x83 ne-am fi apucat de treab\xc4\x83 \xc3\xaen momentul \xc3\xaen care am b\xc4\x83tut palma, iar el [Valeriu Lazarov] a \xc3\xaencasat cei 300.000 de euro de la Romantica, acum probabil c\xc4\x83 serialul ar fi rulat f\xc4\x83r\xc4\x83 probleme. T\xc4\x83r\xc4\x83g\xc4\x83narea lucrurilor, \xc3\xaensa, a schimbat clar situa\xc8\x9bia. Bugetul postului a \xc3\xaenceput s\xc4\x83 scad\xc4\x83 \xc8\x99i pentru c\xc4\x83, la \xc8\x99ase luni de la demararea proiectului, ne aflam exact \xc3\xaen aceea\xc8\x99i faz\xc4\x83 ca la \xc3\xaenceput, astfel c\xc4\x83 ne-am v\xc4\x83zut nevoi\xc8\x9bi s\xc4\x83 renun\xc8\x9b\xc4\x83m.\xe2\x80\x9d\n_START_SECTION_\n2009: O nou\xc4\x83 emisiune, \xe2\x80\x9ePact cu diavoli\xc8\x9ba\xe2\x80\x9d\n_START_PARAGRAPH_\n\xc3\x8encep\xc3\xa2nd cu anul 2009, Z\xc4\x83voranu a semnat un contract cu postul de televiziune Kanal D. Ulterior, artista a devenit moderatoarea emisiunii de televiziune Pact cu diavoli\xc8\x9ba, transmis\xc4\x83 \xc3\xaen fiecare s\xc3\xa2mb\xc4\x83t\xc4\x83. Difuzarea a \xc3\xaenceput la 9 mai 2009, actri\xc8\x9ba declar\xc3\xa2nd urm\xc4\x83toarele: \xe2\x80\x9eSunt \xc3\xaenc\xc3\xa2ntat\xc4\x83 de aceast\xc4\x83 emisiune, care e cu adev\xc4\x83rat atipic\xc4\x83. Cred c\xc4\x83 oamenii se vor distra privind acest show, fiindc\xc4\x83 subiectele sunt tratate de a\xc8\x99a natur\xc4\x83, \xc3\xaenc\xc3\xa2t s\xc4\x83 aduc\xc4\x83 nout\xc4\x83\xc8\x9bi \xc3\xaen lumea showbiz-ului, \xc3\xaens\xc4\x83 cu un iz \xc8\x99treng\xc4\x83resc\xe2\x80\x9d._NEWLINE_La data de 10 decembrie 2012 a ajuns de urgen\xc8\x9b\xc4\x83 la spital ca urmare, se pare, a faptului c\xc4\x83 a luat un pumn de medicamente, unde i s-a indus coma._NEWLINE_2019 - prezent  - Revenirea \xc3\xaen seriale- "SACRIFICIUL "_NEWLINE_La data de 11 septembrie 2019 , a revenit \xc3\xaen televiziune , ca actri\xc8\x9b\xc4\x83, \xc3\xaen serialul produs de Ruxandra Ion,  pentru Antena 1 . \xc3\x8en acest serial av\xc3\xa2nd un rol principal negativ (Diva)\n_START_SECTION_\nActivitatea politic\xc4\x83\n_START_PARAGRAPH_\nOana Z\xc4\x83voranu, precum \xc8\x99i mama ei, M\xc4\x83rioara, au fost membre PRM.\n_START_SECTION_\nImaginea \xc8\x99i via\xc8\x9ba personal\xc4\x83\n_START_PARAGRAPH_\nA fost c\xc4\x83s\xc4\x83torit\xc4\x83 cu c\xc3\xa2nt\xc4\x83re\xc8\x9bul Pepe, dar a divor\xc8\x9bat._NEWLINE_Mama Oanei Z\xc4\x83voranu, M\xc4\x83rioara Z\xc4\x83voranu, a decedat \xc3\xaen diminea\xc8\x9ba zilei de 17 aprilie 2015, dup\xc4\x83 ce \xc3\xaen seara precedent\xc4\x83 intrase \xc3\xaen com\xc4\x83. Oana \xc8\x99i cu mama ei s-au certat pe averea de 60 milioane de euro a M\xc4\x83rioarei Z\xc4\x83voranu, devenind un subiect mediatizat pe posturile de televiziune din Rom\xc3\xa2nia._NEWLINE_In prezent Oana Zavoranu este casatorita cu Alex Ashraf dupa o relatie de lunga durata.\n_START_SECTION_\nControverse\n_START_PARAGRAPH_\n\xc3\x8en mai 2014, Oana Z\xc4\x83voranu a fost audiat\xc4\x83 la Poli\xc8\x9bia Sectorului 3 pentru c\xc4\x83 ar fi luat 10.000 de euro de la un medic estetician pe care l-ar fi \xc8\x99antajat, fiind prins\xc4\x83 \xc3\xaen flagrant.'